Jäi mulje, et need, kes eesti keelt ei oska, istuvad kodus ja ootavad, et Andrus Ansip isiklikult tuleks neid lõimima. Neil polnud vähimatki tahtmist keelt ära õppida, kõikide võimaluste maa on nende arvates Läänes - eriti Inglismaal. Neile tundus, et seal võetakse nad avasüli vastu, makstakse hariduse puudumise eest head raha ja eelkõige koheldakse võrdsetena. "Eestis," ütles üks neist, "kui eestlane ja venelane taotlevad sama töökohta ja venelane on rohkem kvalifitseeritud, antakse töö ikkagi  eestlasele." Tunnistasin, et see võib ju tõsi olla, aga selles ei ole midagi Eestile ainuomast.